[{"text_idx": "#000004", "text": "Mewn ymateb i\u2019r cyfyngiadau sy\u2019n gysylltiedig a\u0302 Covid-19, byddwn yn cyflwyno gwaith yr artistiaid hyn drwy deithiau tywys rhithwir o\u2019r arddangosfa. Yn ogystal, rydym yn gwahodd ysgolion, colegau a grwpiau cymunedol i ymuno a\u0302 ni ar gyfer sesiynau cyfnewid a gynhelir gan ein Cynhyrchwyr Ymgysylltu. Mae\u2019r sesiynau ar-lein 30 munud hyn yn gyfle i gael golwg ddyfnach ar waith pob artist, rhannu barn a chyfnewid syniadau."}, {"text_idx": "#000005", "text": "Mae ein Cynhyrchwyr Ymgysylltu ar gael i gynnal sesiynau creadigol aml-gelfyddyd ar-lein 40 munud ar gyfer hyd at 30 o bobl hefyd. Mae\u2019r Ti\u0302m Ymgysylltu yn Artes Mundi yn dwyn ynghyd ddoniau anhygoel, o osodiadau a ffilm, perfformio, cerddoriaeth, darlunio, steilio ac ysgrifennu, i gyflwyno ffyrdd newydd o gynhyrchu syniadau creadigol gyda\u2019n gilydd. Ein nod yw teilwra pob sesiwn i anghenion a diddordebau\u2019r bobl sy\u2019n ymuno ynddynt."}, {"text_idx": "#000006", "text": "Rydym yn croesawu pawb ac yn awyddus i weithio gydag ysgolion, colegau, prifysgolion a grwpiau cymunedol o bob math yng Nghymru. Rydym yn gwahodd eraill o bob rhan o\u2019r DU hefyd ac eisiau clywed gan gorau cymunedol, grwpiau darllen, cylchoedd gwni\u0308o, timau chwaraeon ac unrhyw grwpiau cymunedol dielw eraill. Noder mai nifer cyfyngedig o leoedd sydd ar gael."}]